
Ρύθμιση θεμάτων εποπτευόμενων οργανισμών του Υπουρ¬ 
γείου Εργασίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδ'ιδομε τον ακόλουθο νόμο που ψήφισε η Βουλή: 

Άρθρο 1 

Θέματα Οργανισμού Εργατικής Εστίας (Ο.Ε.Ε.) 

1. Η παράγραφος 1 εδ. α' του άρθρου 20 του ν 2224/ 
1994 (ΦΕΚ 112 Α') αντικαθίσταται ως εξής: 

Το Δ.Σ. του Ο.Ε Ε. έχει τριετή θητεία και απαρτίζεται 
από 12 μέλη ως εξής:" 

2. Το εδάφιο β' της παρ. 6 του άρθρου 20 του ν. 2224/ 
1994 (ΦΕΚ 112 Α') αντικαθίσταται ως εξής: 

"Από την ίδια ημερομηνία οι επιχορηγήσεις του Ο.Ε.Ε. 
προς φορείς του δημόσιου τομέα υπολογίζονται σε 
ποσοστά επί των εσόδων από εισφορές του Ο.Ε.Ε. ως 
εξής:* 

3. Στο άρθρο 20 του ν. 2224/1994 (ΦΕΚ 112 Α') 
προστίθεται παράγραφος 9 ως εξής: 

'9. Συνιστώνται στον Οργανισμό Εργατικής Εστίας 
περιφερειακές επιτροπές με απόφαση των Υπουργών 
Οικονομικών και Εργασίας, μετά από πρόταση του 
Διοικητικού Συμβουλίου του Οργανισμού. 

Στις Επιτροπές αυτές συμμετέχουν καθ' υπόδειξη 
των κοινωνικών εταίρων και εκπρόσωποί τους κατ' 
αναλογία της συμμετοχής εκάστου εξ αυτών στο Διοι¬ 
κητικό Συμβούλιο του Οργανισμού. Ο αριθμός των μελών 
της Περιφερειακής Επιτροπής δεν μπορεί να είναι 
μεγαλύτερος των πέντε (5). Οι κοινωνικοί εταίροι υ- 
ποχρεούνται μετά από πρόσκληση του Υπουργού Ερ¬ 
γασίας εντός δεκαπέντε (15) ημερών από της λήψεως 
αυτής να υποδείξουν τα ονόματα των εκπροσώπων 
τους μετά των αναπληρωτών τους. Σε περίπτωση ά¬ 
πρακτης παρέλευσης της προθεσμίας αυτής ο Υπουργός 
ορίζει τους εκπροσώπους και τους αναπληρωτές των 
κοινωνικών εταίρων. 

Σκοπός των περιφερειακών επιτροπών είναι η εκ¬ 
πλήρωση των σκοπών του Οργανισμού Εργατικής Εστίας 
και στους υπόλοιπους, εκτός της Αττικής, νομούς της 
Χώρας. 

Τα ζητήματα που αφορούν τη συγκρότηση, τη λει¬ 
τουργία και τις αρμοδιότητες των επιτροπών αυτών, 


καθώς επίσης και τις δαπάνες λειτουργίας και τα έξοδα 
κίνησης των μελών αυτών καθορίζονται με κανονισμό, 
που εγκρίνεται από τους Υπουργούς Οικονομικών και 
Εργασίας μετά πρόταση του Δ,Σ. του Ο.Ε.Ε.. 

Η σύνθεση των περιφερειακών επιτροπών καθορίζεται 
με απόφαση του Υπουργού Εργασίας." 

Άρθρο 2 

Επέκταση κατασκευαστικών δραστηριοτήτων 
του Οργανισμού Εργατικής Κατοιχίας (Ο.Ε.Κ.) 

1 Ο Οργανισμός Εργατικής Κατοικίας (Ο.Ε.Κ.) μπορεί 
να αποκτά κατα πλήρη κυριότητα με σύμβαση πώλησης, 
δωρεάς ή ανταλλαγής, πρόσφορες οικοπεδικές εκτάσεις 
που ανήκουν είτε στην εκκλησιαστική περιουσία, είτε 
στην κυριότητα των Δήμων και Κοινοτήτων, για ανέγερση 
οικισμών, προς εξυπηρέτηση των δικαιούχων του, σύμ¬ 
φωνα με τις ιοχύουσες κάθε φορά διατάξεις και να 
αναλαμβάνει ως αντιπαροχή για τις ως άνω μεταβιβάσεις, 
τη μελέτη, επίβλεψη, δημοπράτηση και ανάληψη έργου 
κατασκευής πόσης φύσεως κτιρίων ή χτισμάτων, για 
λογαριασμό της Εκκλησίας ή των Δήμων και Κοινοτήτων 
αντίστοιχα, σύμφωνα με τις υποδείξεις ανάλογα του 
αρμόδιου εκκλησιαστικού οργάνου ή του Δημοτικού και 
Κοινοτικού Συμβουλίου. Η αποτίμηση της αξίας της 
παροχής και αντιπαροχής, καθώς και οι προϋπολογισμοί 
κατασκευής των κτιρίων, θα γίνονται από τις τεχνικές 
υπηρεσίες του Ο.Ε.Κ. και θα εγκρίνονται από το Δ.Σ. 
αυτού. 

Στην παραπάνω αντιπαροχή, αν υπάρξει διαφορά 
αξίας, συμπληρώνεται με ιοόποση καταβολή από μέρους 
του υποχρέου. 

Οι πάσης φύσεως μεταβιβάσεις και αντιπαροχές, που 
προβλέπουν οι διατάξεις του παρόντος άρθρου, απαλ¬ 
λάσσονται από την καταβολή οποιοσδήποτε φόρου, 
εξόδων εν γένει, τέλους ή εισφοράς, εκτός από το 
Φόρο Προστιθέμενης Αξίας και το Φόρο Μεταβίβασης 
Ακινήτων, όταν ο Ο.Ε.Κ. συμβάλλεται ως αγοραστής 
και το Φόρο Αυτόματου Υπερτιμήματος, όταν ο Ο.Ε.Κ. 
συμβάλλεται ως πωλητής. 

2. Ο Ο.Ε.Κ. δυνατοί να αναλάβει, σύμφωνα με τις 
ισχύουαες διατάξεις, τη μελέτη, επίβλεψη και κατασκευή 
του έργου της ανέγερσης του κτιρίου, για τη μόνιμη 
εγκατάσταση του κατά τον Κανονισμό (Ε.Ο.Κ.) αρ. 337 

του Συμβουλίου της 10 219/5 Ευρωπαϊκού Κέντρου για 
την Ανάπτυξη της Επαγγελματικής Κατάρτισης ίΟΕΟΕΡΟΡ) 
στο Νομό Θεσσαλονίκης. Λεπτομέρειες κατά την ε¬ 
φαρμογή καθορίζονται με κοινή απόφαση του Υπουργού 
Εργασίας και του Υπουργού Αναπληρωτή Εξωτερικών, 
εκδιδόμενη μετά από πρόταση του Δ.Σ.-Ο.Ε.Κ.. 

3 Ο Ο.Ε.Κ. δύναται να αναλαμβάνει, έναντι αμοιβής 
και σύμφωνα με τις ισχύουσες διατάξεις, την πραγμα¬ 
τοποίηση μελετών, την επίβλεψη, δημοπράτηση και 
ανάθεση έργων κατασκευής διαφόρων συγκροτημάτων 
κάι κτιρίων για λογαριασμό του Δημοσίου και νομικών 
προσώπων του Δημοσίου που λειτουργούν υπό καθε¬ 
στώς ιδιωτικού δικαίου στην Ελλάδα, ως και να συνάπτει 
εργοληπτικές συμβάσεις με φορείς του δημόσιου τομέα 
άλλων χωρών και της Ευρωπαϊκής Ενωσης Οι όροι 
των συμβάσεων αυτών θα καθορίζονται με κοινή από¬ 
φαση του αρμόδιου κατά περίπτωση υπουργού και του 
Υπουργού Εργασίας, ύστερα από πρόταοη του Δ Σ,- 
Ο.Ε.Κ.. 

4. Στην παράγραφο 4 του άρθρου 5 του ν. 1894/1990 
(ΦΕΚ 110 Α') προστίθεται τρίτο εδάφιο, που έχει ως 
εξής: 

"Κατ' εξαίρεση ο Οργανισμός Τοπικής Αυτοδιοίκησης, 
στον οπόίο περιέρχεται η κυριότητα της Σχολικής Πε¬ 
ριουσίας κατά την παρ. 1 του άρθρου 5 του ν 1894/1990, 
όπως αυτή αντικαταστάθηκε με την παράγραφο 1 του 
άρθρου 31 του ν. 2009/1992 (ΦΕΚ 18 Α'). δύναται με 
αιτιολογημένη απόφασή του και αφού συνεκτιμήσει τις 
κοινωνικοοικονομικές συνθήκες της περιοχής, την ε¬ 
πάρκεια σχολικών κτιρίων κ.λπ., να δωρίσει ολόκληρο 
το ακίνητο ή μέρος αυτού στον Οργανισμό Εργατικής 
Κατοικίας για την ανέγερση εργατικών κατοικιών, η 
οποία θα πραγματοποιείται σύμφωνα με τις ισχύουσες 
κάθε φορά διατάξεις·. 

5. Στην παράγραφο 16 του άρθρου 5 του ν. 1894/1990, 
η οποία προστέθηκε με την παράγραφο 2 του άρθρου 
31 του ν 2009/1992 (ΦΕΚ 18 Α'), προστίθεται εδάφιο 
β' που έχει ως εξής: 

“Στις περιπτώσεις που δωρίζονται οικόπεδα στον 
Ο.Ε.Κ., σύμφωνα με την προηγούμενη παράγραφο, δεν 
βαρύνονται αυτά με δουλεία υπέρ του Ελληνικού Δη¬ 
μοσίου, αλλά μεταβιβάζονται στον Ο.Ε.Κ. κατά πλήρη 
κυριότητα και ελεύθερα παντός εν γένει βάρους". 

6. Εντός έτους από της επισήμου γνώσεως εκ μέρους 
του Ο.Ε.Κ. οποιοσδήποτε αυθαίρετης κατάληψης ακι¬ 
νήτου αστού επιτρέπεται η λήψη ασφαλιστικών μέτρων 
κατά των καταληψιών. 

7. Το εδάφιο β της παραγράφου 3 του άρθρου 37 
του ν. 2224/1994 αντικαθίσταται ως εξής: 

"Σε κάθε περίπτωση η διάρκεια της επιδότησης του 
επιτοκίου δεν μπορεί να υπερβαίνει το εξήντα τοις 
εκατό (60%) της συνολικής διάρκειας του δανείου". 

8. Για τις σεισμόπληκτες περιοχές των Νομών Μεσ¬ 
σηνίας, Ηλείας, ΑχαΤας, Κοζάνης και Γρεβενών οι ο¬ 
φειλές προς Ο.Ε.Κ. και Ε.Κ.Τ Ε. που λήγουν μετά την 
30.4.1994 μετατοπίζονται χρονικά κατά τρία (3) έτη. 

Άρθρο 3 

θέματα Οργανισμού Απασχόλησης 
Εργατικού Δυναμικού (Ο.Α.Ε.Δ.) 

1. Στο τέλος του εδαφίου β' της παρ. 8 του άρθρου 
29 του ν. 1262/1982 (ΦΕΚ 70 Α') προστίθεται η εξής 
φράση: 

■ή του Οργάνου που αυτό ορίζει ". 


2. Η περίπτωση της παραγράφου 2γ του άρθρου 14 
του ν. 2190/1994 (ΦΕΚ 28 Α') ισχύει από της δημο- 
σιεύσεως του προηγούμενου νόμου και για το εκπαι¬ 
δευτικό προσωπικό του Ο Α.Ε.Δ.. 

Από το σχολικό έτος 1995-1996 και εφεξής το 
προβλεπόμενο στο άρθρο 4 του ν.δ/τος 1221/1972 
(ΦΕΚ 147 Α> εκπαιδευτικό προσωπικό του Ο.Λ.Ε.Δ.. 
προσλαμβάνεται με σύμβαση εξαρτημένης εργασίας ο¬ 
ρισμένου χρόνου και αμείβεται με ωριαία αντιμισθία, το 
ύψος της οποίας καθορίζεται με απόφαση των Υπουργών 
Οικονομικών και Εργασίας, ύστερα απο πρόταση του 
Δ.Σ. του Ο Α.Ε.Δ.. Για την πρόσληψη του προσωπικού 
αυτού, καθώς και την επιλογή των εκπαιδευόμενων των 
Σχολών Μαθητείας. I Ε Κ και Συνεχιζόμενης Επαγγελ¬ 
ματικής Κατάρτισης του Ο.Α.Ε.Δ.. είναι δυνατόν να 
καθοριστούν κριτήρια επιλογής με υπουργική απόφαση 
που εκδίδεται απαξ, ύστερα από πρόταση του Δ.Σ. του 
Ο.Α.Ε.Δ.. 

3 Με πρόταση του Δ.Σ, του Ο.Α.Ε.Δ. και απόφαση 
των Υπουργών Οικονομικών και Εργασίας, προσδιορί¬ 
ζεται το ύψος της αποζημίωσης των εκπαιδευτικών του 
Οργανισμού, που συνδέονται με σύμβαση εξαρτημένης 
εργασίας ορισμένου χρόνου και απασχολούνται σε βρα¬ 
χυχρόνια προγράμματα επαγγελματικής κατάρτισης, τα 
οποία επιχορηγούνται από την Ευρωπαϊκή Ένωση και 
έχουν τα προσόντα που καθορίζονται από την παρ 2 
του άρθρου 4 της με αριθ. 115372/11.11.1994 απόφασης 
του Υπουργού Εργασίας (ΦΕΚ 854 Β'). 

4. Με τις προϋποθέσεις της παρ. 2 καθορίζεται και 
η αποζημίωση του μόνιμου προσωπικού του Ο.Α.Ε.Δ., 
που ασχολείται με προγράμματα της προηγούμενης 
παραγράφου, πέραν του κανονικού ωραρίου υπηρεσίας. 

5. Οι παράγραφοι 1 και 2 του άρθρου 1 του ν. 
2054/1952 (ΦΕΚ 96 Α') αντικαθίστανται ως εξής. 

Ί. Για την επιδότηση των στρατευόμενων μισθωτών, 
επιχειρήσεις, εκμεταλλεύσεις, ιδρύματα, οργανισμοί και 
γενικά όλοι οι εργοδότες οποιοσδήποτε μορφής και 
εθνικότητας, καθώς και το Δημόσιο, οι δήμοι, οι κοι¬ 
νότητες και τα νομικά πρόσωπα δημοσίου δικαίου, ε¬ 
φόσον απασχολούν εντός των ορίων της Χώρας προ¬ 
σωπικό με σχέση εξαρτημένης εργασίας ιδιωτικού δι¬ 
καίου. υποχρεούνται όπως καταβάλλουν στο Ίδρυμα 
Κοινωνικών Ασφαλίσεων ειδική εισφορά, υπολογιζόμενη 
επί των κάθε φύσης αποδοχών του προσωπικού τους, 
αδιακρίτως φύλου ή εθνικότητας. 

Η κατά τα ανωτέρω ειδική εισφορά ορίζεται για το 
σύνολο των υποχρεών σε ποσοστό 1%.". 

6. ΠαροτεΙνεται κατά ένα (1) έτος η προθεσμία, που 
προβλέπεται από την παράγραφο 1 του άρθρου 22 του 
ν. 1957/1991 (ΦΕΚ 114 Α'). για την "Εκποίηση αχρήστων 
ειδών γραφειοκού και εκπαιδευτικού εξοπλισμού 
Ο.Α Ε.Δ.'. 

7. Στο άρθρο 45 του ν. 2224/1994 (ΦΕΚ 112 Α') 
προστίθεται εδάφιο, ως εξής: 

"Με την Ιδια απόφαση καθορίζονται οι διαδικασίες 
εκτίμησης της αξίας και εκποίησης των παραγόμενων 
προϊόντων". 

8. Η αμοιβή των μελών των επιτροπών και ομάδων 
εργασίας που συγκροτεί ο Ο.Α.Ε.Δ. για το έργο που 
προβλέπεται στην παράγραφο 6 του άρθρου 8 του ν. 
1836/1989, όπως τροποποιήθηκε με την παράγραφο 1 
του άρθρου 11 του ν. 2224/1994 και των επιτροπών 
της παραγράφου 5 του άρθρου 11 του ν. 2224/1994, 
καθορίζεται με απόφαση των Υπουργών Οικονομικών 
και Εργασίας, κατά παρέκκλιση των διατάξεων του 

άρθρου 3 του ν. 1256/1982 (ΦΕΚ 65 Α') και του ορθρου 
18 του ν. 1505/1984 (ΦΕΚ 194 Α'), όπως ισχύει σήμερα 

9. Με αποφάσεις των Υπουργών Οικονομικών και 
Εργασίας μπορούν να συνιστώνται επιτροπές και ομάδες 
εργασίας με τη συμμετοχή επιστημόνων και εμπειρο¬ 
γνωμόνων του ιδιωτικού ή δημόσιου τομέα και εκπρο¬ 
σώπων των κοινωνικών εταίρων για τη μελέτη πόσης 
φύσεως θεμάτων αρμοδιότητας του Υπουργείου Εργα¬ 
σίας. Η αμοιβή των μελών των επιτροπών και ομάδων 
εργασίος του προηγούμενου εδαφίου καθορίζεται σύμ¬ 
φωνα με τα οριζόμενα στην παράγραφο 8. 

10. Με απόφαση του Υπουργού Εργασίας μετά από 
πρόταση του Δ.Σ. του Οργανισμού Απασχόλησης Ερ¬ 
γατικού Δυναμικού, άνθρωποι του πνεύματος, των τε¬ 
χνών, του θεάματος και του θεάτρου, οι οποίοι αντι¬ 
μετωπίζουν εξαιρετικές οικονομικές δυσχέρειες, εφόσον 
έχουν ειοέλθει σε καθεστώς συνταξιοδότησης, δύνανται 
να λάβουν έκτακτη οικονομική ενίσχυση από τον πα¬ 
ραπάνω Οργανισμό, Με την ίδια απόφαση καθορίζεται 
το ύψος της έκτακτης οικονομικής ενίσχυσης. 

Τα κριτήρια για τη χορήγηση της παραπάνω ενίσχυσης 
θα καθορισθούν με κοινή απόφαση των Υπουργών 
Εργασίας και Πολιτισμού. 

Άρθρο 4 

Συγκρότηση Περιφερειακής Επιτροπής 
Επαγγελματικής Κατάρτισης και Απασχόλησης 
(Π.Ε.Ε.Κ.Α.) 

Στη σύνθεση της Π Ε.Ε.Κ.Α., που προβλέπεται στην 
παράγραφο 2 του άρθρου 2 του ν. 1836/1989 (ΦΕΚ 79 
Α'), όπως ισχύει, προστίθεται και ένας εκπρόσωπος της 
Τ Ε.Δ.Κ.. Ο εκπρόσωπος της Τ.Ε.Δ.Κ. είναι μέλος του 
περιφερειακού συμβουλίου του άρθρου 51 του ν. 
2218/1994 (ΦΕΚ 90 Α'). Αυτός επιλέγεται από όλους 
τους εκπροσώπους των Τ.Ε.Δ.Κ. της περιφέρειας που 
είναι μέλη του περιφερειακού συμβουλίου. Αν δεν επι- 
λεγεί μέσα σε ένα (1) μήνα από την ημερομηνία πε- 
ριελεύσεως της τελευταίας προοκλήσεως για ορισμό, 
αυτός ορίζεται με απόφαση του γενικού γραμματέα της 
περιφέρειας. 

Άρθρο 5 

Στελέχωση Εθνικού Κέντρου Πιστοποίησης Δομών 
Συνεχιζόμενης Επαγγελματικής Κατάρτισης 
(Ε.Κ.Π.Δ.Σ.Ε.Κ.) 

Το προσωπικό του Εθνικού Κέντρου Πιστοποίησης 
Δομών Συνεχιζόμενης Επαγγελματικής Κατάρτισης με 
εξειδικευμένες επιστημονικές γνώσεις μπορεί κατ' ε¬ 
ξαίρεση να προέρχεται και με αποσπάσεις από το 
Δημόσιο με οποιαδήποτε σχέση εργασίας ή από τον 
ευρύτερο δημόσιο τομέα, όπως, οριοθετείται από το 
άρθρο 51 του ν. 1892/1990 (ΦΕΚ 101 Α'), όπως συμ¬ 
πληρώθηκε με την παρ. 6 του άρθρου 4 του ν. 1943/ 
1991 (ΦΕΚ 50 Α'). Οι αποσπάσεις γίνονται με αποφάσεις 
του Υπουργού Εργασίας και του κατά περίπτωση αρ¬ 
μόδιου υπουργού, κατά παρέκκλιση των κειμένων δια¬ 
τάξεων, μετά από απόφαση του Διοικητικού Συμβουλίου 
του "Εθνικού Κέντρου Πιστοποίησης Δομών Συνεχιζό¬ 
μενης Επαγγελματικής Κατάρτισης" και συναίνεση του 
αποσπώμενου. Η απόσπαση γίνεται για διάστημα δύο 
(2) ετών με δυνατότητα ανανέωσης μέχρι λήξης του 
Β Κοινοτικού Πλαισίου Στήριξης. Ο χρόνος της από- 

σπασης θεωρείται χρόνος πραγματικής υπηρεσίας στην 
οργανική τους θέση για κάθε συνέπεια. 

Άρθρο 6 

θέματα Εθνικού Ινστιτούτου Εργασίας (Ε.Ι.Ε.) και 
Οργανιαμού Μεσολάβησης και Διαιτησίας 

1. Στην παράγραφο 2 του άρθρου 10 του ν. 2297/1994 
(ΦΕΚ 50 Α') η φράση "και ο αναπληρωτής προέδρου" 
διαγράφεται και η παράγραφος διαμορφώνεται ως εξής: 

"2. Ο Πρόεδρος του Διοικητικού Συμβουλίου του 
Εθνικού Ινστιτούτου Εργασίας (Ε.Ι.Ε.) στο εξής θα είναι 
πλήρους απασχόλησης, οι αποδοχές του θα ορίζονται 
με απόφαση των Υπουργών Εργασίας και Οικονομικών 
και θα βαρύνουν τον προϋπολογισμό του Ε.Ι.Ε.". 

2. Τα εδάφια α και β της παραγράφου 2 του άρθρου 
5 του ν. 2150/1993 (ΦΕΚ 98 Α') αντικαθίστανται ως 
εξής: 

"α) Εφόσον κληθεί, μετέχει στις συνεδριάσεις του 
Δ.Σ., άνευ ψήφου, εισηγείται για κάθε θέμα που φέρεται 
προς συζήτηση στο Δ.Σ. και επιμελείται την εκτέλεση 
των αποφάσεων." 

'β) Διευθύνει τις υπηρεσίες του Ε.Ι.Ε. και συντονίζει 
το έργο των Τμημάτων του, στα πλαίσια των αποφάσεων 
και κατευθύνσεων του Διοικητικού Συμβουλίου και των 
εντολών του Προέδρου." 

3. Το άρθρο 6 του ν 2150/1993 (ΦΕΚ 98 Α') αντι¬ 
καθίσταται ως εξής: 

"Οι υπηρεσίες του Ε.Ι.Ε. περιλαμβάνουν τα εξής τμή¬ 
ματα: 

α) Τμήμα Μελετών και Ερευνών, 

β) Τμήμα Κατάρτισης, Επιμόρφωσης και Εκπαίδευσης, 

γ) Τμήμα Τεκμηρίωσης και Πληροφόρησης. 

δ) Τμήμα Εργασιακών Σχέσεων και Κοινωνικού 
Διαλόγου, 

ε) Τμήμα Διοικητικών και Οικονομικών Υπηρεσιών, 
στ) Τμήμα Συνθηκών Εργασίας και Οικονομίας της 
Υγείας". 

4. Το πρώτο εδάφιο της παραγράφου 1 του άρθρου 
9 του ν. 2150/1993 (ΦΕΚ 98 Α') τροποποιείται ως εξής: 

"1. Στο Ε.Ι.Ε. συγκροτείται Επιστημονική Επιτροπή, 
οποτελούμενη από τον Πρόεδρο του Δ.Σ. ως Πρόεδρο 
αυτής, το Διευθυντή του Ε.Ι.Ε. ως Αντιπρόεδρο αυτής 
και τους προϊσταμένους των έξι (6) τμημάτων, ως μέλη." 

5. Το εδάφιο 7 της παραγράφου 1 του άρθρου 17 
του ν. 1876/1990 (ΦΕΚ 27 Α') αντικαθίσταται ως εξής; 

"Το Διοικητικό Συμβούλιο συγκροτείται σε σώμα με 
απόφαση του Υπουργού Εργασίας Με την ίδια απόφαση 
ορίζεται ο πρόεδρος του Διοικητικού Συμβουλίου του 
Οργανισμού και ο αναπληρωτής του προέδρου, ο οποίος 
μετέχει στις συνεδριάσεις του Δ.Σ. με δικαίωμα λόγου 
αλλά χωρίς δικαίωμα ψήφου. 

Ο Πρόεδρος του Δ.Σ. εκλέγεται από το τακτικά μέλη 
αυτού". 

Άρθρο 7 

Χρηματοδότηση της εθνικής συμμετοχής ενεργειών 
του Ευρωπαϊκού Κοινωνικού Ταμείου - 
Σύγχρηματοδότηση Προγραμμάτων 

1. Από τις εγγεγραμμένες πιστώσεις στους ετήσιους 
προϋπολογισμούς των Γενικών Γραμματειών Νέας Γε¬ 
νιάς, Λαϊκής Επιμόρφωσης, Απόδημου Ελληνισμού, Ι¬ 
σότητας των Φύλων και Αθλητισμού, καθώς και των 

Υπουργείων Υγείας. Πρόνοιας και Κοινωνικών Ασφαλί¬ 
σεων και Πολιτισμού, χρηματοδοτούνται, κατά το μέρος 
της εθνικής συμμετοχής με μορφή επιχορηγήσεων ή 
χρηματοδοτήσεων, τα Κέντρα Ατυπης Συνεχιζόμενης 
Επαγγελματικής Κατάρτισης (Κ.Ε.Κ.), στα οποία συμπε- 
ριλαμβάνονται και τα νοσοκομεία και συγχρημοτοδο- 
τούνται από το Ευρωπαϊκό Κοινωνικό Ταμείο στα πλαίσια 
των λειτουργικών προγραμμάτων για τους ανθρώπινους 
πόρους εθνικού και περιφερειακού σκέλους του 2ου 
Κοινοτικού Πλαισίου Στήριξης και των κοινοτικών πρω¬ 
τοβουλιών 

Προϋπόθεση για τη χρηματοδότηση της εθνικής συμ ¬ 
μετοχής είναι η έγκριση αντίστοιχων ενεργειών από το 
Υπουργείο Εργασίας και τις γενικές γραμματείες των 
περιφερειών, σύμφωνα με τις αποφάσεις 115372 από 
11.11.1994 (ΦΕΚ 854 Β ) του Υφυπουργού Εργασίας 
και 115373 από 11.11.1994 του Υπουργού Εργασίας 
{ΦΕΚ 854 Β'). 

2. Οι λεπτομέρειες εφαρμογής της ανωτέρω διατά- 
ξεως ρυθμίζονται με κοινές υπουργικές αποφάσεις του 
Υπουργού Εργασίας και κατά περίπτωση του αντίστοιχου 
κατά γενική γραμματεία υπουργού ή των Υπουργών 
Υγείας, Πρόνοιας και Κοινωνικών Ασφαλίσεων ή Πολι¬ 
τισμού. 

3 Οι διατάζεις που ρυθμίζουν θέματα αρμοδιοτήτων 
των Γενικών Γραμματειών, που αναφέρονται στην παρ. 
1 του άρθρου αυτού, δεν θίγονται. 

4. Προγράμματα που εφαρμόζοντοι από αρμόδιους 
φορείς, οποιοσδήποτε νομικής μορφής του δημόσιου ή 
του ιδιωτικού τομέα, μετά από έγκριση του Υπουργού 
Εργασίας και των Γενικών Γραμματέων Περιφέρειας, 
σύμφωνα με τις προϋποθέσεις συνδρομής ίου Ευρω¬ 
παϊκού Κοινωνικού Ταμείου, στα πλαίσια των Επιχειρη¬ 
σιακών Προγραμμάτων του Β' Κοινοτικού Πλαισίου Στή¬ 
ριξης, μπορεί να χρηματοδοτούνται κατά το ποσοστό 
της εθνικής συμμετοχής από το Υπουργείο Εργασίας, 
το οποίο έχει και την ευθύνη της καλής εκτέλεσής 
τους 

Οι προϋποθέσεις εγκρίσεως των ανωτέρω προγραμ¬ 
μάτων, η διαχείριση, η παρακολούθηση, ο έλεγχος και 
η αξιολόγησή τους καθορίζονται με αποφάσεις του 
Υπουργού Εργασίας. 

5. Με όμοιες αποφάσεις καθορίζονται οι προϋποθέσεις 
και κάθε αναγκαία λεπτομέρεια της χρηματοδότησης 
της παρ. 1 τοΰ παρόντος. 

6. Τα ποσά που καταβάλλει το Υπουργείο Εργασίας, 
σύμφωνα με τις διατάξεις του άρθρου αυτού, αποδίδονται 
στο Υπουργείο Εργασίας από το Δημόσιο δια του 
προγράμματος δημοσίων επενδύσεων κατά την έναρξη 
εφαρμογής των προγραμμάτων ή από τον Κρατικό 
Προϋπολογισμό με τη δημιουργία συγκεκρμένης ΣΑΕ 
για το Υπουργείο Εργασίας ή όπως άλλως ήθελε ορίσει 
το Υπουργείο Οικονομικών. 

Άρθρο Β 

Κυρώσεις για καθυστέρηση καταβολής αποδοχών 
και παρεμπόδιση εισόδου των οργάνων 

του Υπουργείου Εργασίας στους τόπους εργασίας 

1. Η παρ. 1 του άρθρου μόνου του α ν. 690/1945 
(ΦΕΚ 292 Α) αντικαθίσταται ως ακολούθως: 

*1. Κάθε εργοδότης ή διευθυντής ή επιτετραμμένος 
ή με οποιονδήποτε τίτλο εκπρόσωπος οποιοσδήποτε 
επιχείρησης, εκμετάλλευσης ή εργασίας, ο οποίος δεν 
καταβάλλει εμπρόθεσμα στους απασχολουμένους σε 


αυτόν τις οφειλόμενες συνεπεία της σύμβασης ή της 
σχέσης εργασίας πόσης φύσεως αποδοχές, που καθο¬ 
ρίζονται είτε από τη σύμβαση εργασίας είτε από τις 
συλλογικές συμβάσεις εργασίας είτε από αποφάσεις 
διαιτησίας είτε από το νόμο ή έθιμο είτε σύμφωνα με 
το άρθρο 10 του ν. 3198/1955. συνεπεία της θέσεως 
των εργαζομένων σε κατασταση διαθεσιμότητας, τιμω¬ 
ρείται κατόπιν μηνύσεως των ενδιαφερομένων ή των 
οργάνων του Υπουργείου Εργασίας ή των οργάνων της 
Νομαρχιακής Αυτοδιοίκησης που είναι εντεταλμένα για 
την εφαρμογή της εργατικής νομοθεσίας ή της οικείας 
Αστυνομικής Αρχής ή της οικείας, επαγγελματικής ορ¬ 
γάνωσης των εργαζομένων, με φυλάκιση μέχρι έξι (6) 
μήνες και χρηματική ποινή, της οποίας το ποσό δεν 
μπορεί να ορίζεται κάτω του 25% ούτε πάνω του 50% 
του καθυστερούμενου χρηματικού ποσού, για την εξεύ¬ 
ρεση του οποίου οι τυχόν σε είδος οφειλόμενες απο¬ 
δοχές πρέπει να αποτιμώνται, με τη σχετική απόφαση, 
σε χρήμα. Η εκδίκαση των παραπάνω υποθέσεων γίνεται 
με τη διαδικασία του αυτοφώρου, όπως προβλέπεται 
από τα άρθρα 417 επ. του Κ.Π.Δ.'. 

2. Ο παρεμποδίζων την είσοδο των οργάνων του 
Υπουργείου Εργασίας ή των οργάνων της Νομαρχιακής 
Αυτοδιοίκησης που είναι εντεταλμένα, για την εφαρμογή 
της εργοτικής νομοθεσίας στους τόπους εργασίας κατά 
την ενάσκηση των καθηκόντων τους, ως και ο υπόχρεος 
προς παροχή στοιχείων ή πληροφοριών εργοδότης, 
διευθυντής της επιχείρησης ή εκπρόσωπος, πουαρνείται 
την παροχή των στοιχείων και πληροφοριών ή παρέχει 
ψευδείς πληροφορίες ή στοιχεία, τιμωρείται κατόπιν 
μηνύσεως των άνω οργάνων ή της αστυνομικής αρχής 
με τις ποινές του άρθρου 8 του ν. 2207/1994 (ΦΕΚ 65 
Α> 

3 Για τα συλλογικά όργανα που συγκροτούνται από 
τον Υπουργό Εργασίας σε περίπτωση που δεν υπο¬ 
δειχθούν εκπρόσωποι από τούς ενδιαφερόμενους φο¬ 
ρείς. μέσα στην προθεσμία που τάσσεται με το έγγραφο 
της πρόσκλησης, που δεν μπορεί να υπολείπεται των 
δεκαπέντε (15) ημερών, ο Υπουργός Εργασίας προβαίνει 
οτο διορισμό των εκπροσώπων των φορέων κατά την 
κρίση του. 

4 Στα συλλογικά όργανα του Υπουργείου Εργασίας 
που προεδρεύει ο Γενικός Γραμματέας αυτού, σε πε¬ 
ρίπτωση κωλύματος ή απουσίας του, αναπληρώνεται 
από Γενικό Διευθυντή ή Διευθυντή του Υπουργείου 
Εργασίας. 

Άρθρο 9 

Παροχές σε είδος προς εργαζομένους 
για παραγωγικούς και λειτουργικούς σκοπούς 
των επιχειρήσεων 

1. Παροχές σε είδος προς εργαζομένους, οι οποίες 
χορηγούνται αυτούσιες εξ ελευθεριότητος του εργο¬ 
δότη, δεν περιλαμβάνονται στις τακτικές αποδοχές των 
εργαζομένων, δεν θεωρούνται εισόδημα από μισθωτές 
υπηρεσίες ούτε υπόκεινται σε κοινωνικο-ασφαλιστικές 
ή άλλες κρατήσεις και αποτελούν παραγωγικές και 
λειτουργικές δαπάνες των επιχειρήσεων, εφόσον εξυ¬ 
πηρετούν λειτουργικές ανάγκες της επιχείρησης, συμ¬ 
βάλλουν στην αύξηση της παραγωγικότητάς της και 
στην ποιότητα των συνθηκών εργασίας ή αποτελούν 
μέτρα για την υγιεινή και ασφάλεια των εργαζομένων 
και χορηγούνται προσωπικά προς τους δικαιούχους, 
μόνο αυτούσια και όχι σε χρήμα. 

Στην έννοια των παροχών αυτών περιλαμβάνεται η 
χορήγηση τροφής (ελαφρό γεύμα, γεύμα, δείπνο), κατά 
τη διάρκεια του ημερήσιου εργάσιμου χρόνου και κατά 
την ώρα του διαλείμματος, ανεξάρτητα εάν ο χρόνος 
του διαλείμματος είναι αμειβόμενος. 

2. Το περιεχόμενο, το είδος και η αξία των ανωτέρω 
παροχών καθορίζονται από τον ίδιο τον εργοδότη. 

3. Με κοινές αποφάσεις των Υπουργών Οικονομικών, 
Εργασίας και Υγείας, Πρόνοιας και Κοινωνικών Ασφα¬ 
λίσεων, καθορίζεται κάθε λεπτομέρεια για την εφαρμογή 
της παρ. 1 και μετά σύμφωνη γνώμη της οικείας αντι¬ 
προσωπευτικότερης συνδικαλιστικής οργάνωσης, που 
καλύπτει την επιχείρηση ή εν ελλείψει της κλαδικής 
συνδικαλιστικής οργάνωσης, όπου υφίσταται. η έννοια 
των παροχών σε είδος που υπάγονται στη ρύθμιση 
αυτή, 

4. Με τις διατάξεις των προηγούμενων παραγράφων 
δεν θίγεται ούτε καθ' οιονδήποΤε τρόπο αλλάζει το 
καθεστώς και ο χαρακτήρας των παροχών σε είδος, οι 
οποίες χορηγούνται με συλλογικές συμβάσεις εργασίας. 

Άρθρο 10 

1. Η προβλεπόμενη από την παράγραφο 1 του άρθρου 
14 του ν. 2224/1994 (ΦΕΚ 112 Α) εισφορά, καταβάλλεται 
υποχρεωτικά από όλους τους εργοδότες συμπεριλαμ¬ 
βανομένων του Δημοσίου, των Ν.Π.Δ.Δ. και των Ο.Τ.Α., 
για τους ασφαλισμένους που υπάγονται έστω και σε 
έναν κλάδο ασφάλισης του Ο.Α.Ε.Δ., συνεισπράττεται 
με τις υπέρ I Κ.Α. εισφορές και υπολογίζεται επί των 
αποδοχών επί των οποίων υπολογίζονται οι εισφορές 
του Ι.Κ.Α.. 

2. Το εδάφιο β' της παραγράφου 2 του άρθρου 14 
του ν. 2224/1994 (ΦΕΚ 112 Α') αντικαθίσταται ως εξής. 

Επιχειρήσεις, κοινοπραξίες ή συνεταιρισμοί, που σχε¬ 
διάζουν και εκτελούν δικά τους εκπαιδευτικά προγράμ¬ 
ματα, σύμφωνα με τους κανόνες που διέπουν τη δια¬ 
χείριση του Ειδικού Λογαριασμού, έχουν την ευχέρεια 
να διαθέτουν το ποσοστό 0,45% για τη χρηματοδότηση 
αυτών των προγραμμάτων. Το ποσό, που δαπανήθηκε 
για την υλοποίησή τους και το οποίο δεν υπερβαίνει 
την κατ έτος καταβληθείσα εισφορά, θα επιστρέφεται 
από τον Ο.Α.Ε.Δ. στις επιχειρήσεις, παρακρατουμένου 
ποσοστού 10% για τις διοικητικές δαπάνες, στις οποίες 
υποβλήθηκε ο Οργανισμός, εφόσον επιτελέσουν το 
πρόγραμμα, σύμφωνα με τις προϋποθέσεις της παρ. 4. 
Εφόσον οι ανωτέρω επιχειρήσεις δεν διέθεσαν χρήματα 
για την υλοποίηση τέτοιων προγραμμάτων, ουδεμία 
υποχρέωση επιστροφής έχει ο Οργανισμός". 

3. Η παράγραφος 6 του άρθρου 14 του ν. 2224/1994 
αντικαθίσταται ως εξής: 

"Από τον Ε.Λ.Π.Ε.Κ.Ε. επιχορηγείται το Ελληνικό 
Ινστιτούτο Υγιεινής και Ασφάλειας της Εργασίας", το 
Εθνικό Κέντρο Πιστοποίησης Δομών Συνεχιζόμενης 
Επαγγελματικής Κατάρτισης·, καθώς και τα Εκπαιδευτικά 
Κέντρα τα οποία έχουν ιδρυθεί ή θα ιδρυθούν με τη 
συμμετοχή ενός ή περισσότερων από τους φορείς που 
υπογράφουν την Εθνική Γενική Συλλογική Σύμβαση 
Εργασίας (Ε.Γ.Σ.Σ Ε.), σε ποσοστό που μπορεί να φθάνει 
το 10% επί του συνόλου των ετήσιων εισφορών υπέρ 
του Ε.Λ.Π.Ε.Κ.Ε.·. 

4. Οι Επιτροπές Διαχείρισης των Λογαριασμών 
Ε.Κ.Λ.Α. και Ε.Λ.Π.Ε.Κ.Ε. μπορούν να αποφασίζουν την 
πραγματοποίηση δαπανών: 

α. για τη διενέργεια ελέγχων που αφορούν την ε¬ 


κτέλεση των σχετικών προγραμμάτων, 
β. για την αμοιβή των μελών τους, λόγω συμμετοχής 
στις συνεδριάσεις των Επιτροπών και 
γ. για κάθε άλλη ενέργεια αναγκαία για την υλοποίηση 
των σκοπών των Λογαριασμών. 

Οι παραπάνω δαπάνες δεν υπόκεινται στους περιο¬ 
ρισμούς των διατάξεων των νόμων 1256/1982 και 1505/ 
1984. 

5 Από τα έσοδα υπέρ του Ε.Λ.Π.Ε.Κ.Ε και του 
Ε.Κ.Λ.Α., ουδεμία παρακράτηση γίνεται υπέρ του Ταμείου 
Επικουρικής Ασφάλισης (ΤΕΑΠΟΚΑ), του Ταμείου Επι¬ 
κουρικής Ασφάλισης Εκπροσώπων και Υπαλλήλων των 
Εργατικών - Επαγγελματικών Οργανώσεων (Τ.Ε.Α.Ε.Υ. 
Ε.Ε.Ο.). 

Άρθρο 11 

Στο άρθρο 6 του ν. 2224/1994 προστίθεται παρά¬ 
γραφος 4, που έχει ως ακολούθως: 

"4. α. Οι διατάξεις της προηγούμενης παραγράφου 
εφαρμόζονται και για τις συνδικαλιστικές οργανώσεις 
των υπαλλήλων του άρθρου 30 του ν. 1264/1982 (ΦΕΚ 
79 Α). Οπου οι διατάξεις αυτές αναφέρονται σε εργατικά 
κέντρα καταλαμβάνουν και τα νομαρχιακά τμήματα που 
υπάγονται στην Α.Δ.Ε.Δ.Υ.. 

β. Το άρθρο 18 του ν. 1264/1982 ισχύει τόσον επί 
των υπαλλήλων των φορέων του δημόσιου τομέα, όπως 
αυτός είχε οριοθετηθεί με την παρ. 6 του άρθρου 1 
του ν. 1256/1982, όσον και επί των μισθωτών των 
απασχολούμενων με σχέση εξαρτημένης εργασίας στον 
ιδιωτικό τομέα". 

Κάθε άλλη αντίθετη ρύθμιση καταργείται. 

Άρθρο 12 

Στο άρθρο 6 παρ. 1 του ν. 1876/1990 προστίθεται 
περίπτωση γ', η οποία έχει ως ακολούθως: 

'γ. Για τους εργαζομένους σε δικηγορικά, σε συμβο¬ 
λαιογραφικά και άλλα γραφεία η σχετική συλλογική 
σύμβαση θα υπογράφεται ή η διαιτητική διαδικασία θα 
διεξάγεται μεταξύ της συνδικαλιστικής οργάνωσης των 
εργαζομένων και του οικείου Ν,Π.Δ.Δ., στο οποίο υπά¬ 
γονται οι εργοδότες". 

Άρθρο 13 

1. Στο άρθρο 28Α του ν. 2190/1994 προστίθεται 
παράγραφος 3 η οποία έχει ως εξής: 

"3. Ιδιαίτερα όσον αφορά το Νομό Κοζάνης, οι προσ¬ 
λήψεις προσωπικού της Δ Ε.Η. μέχρι 31.12.1995 για τις 
εγκαταστάσεις και τις υπηρεσίες της που ευρίσκονται 
στο Νομό αυτόν, πραγματοποιούνται κατά προτεραιό¬ 
τητα από τους υπαγόμενους στην περίπτωση του ε¬ 
δαφίου β της άνω παραγράφου 2, ομαδικώς απολυθέντες 
από βιομηχανικές και μεταλλευτικές επιχειρήσεις του 
νομού Κοζάνης, οι οποίοι περιλαμβάνονται στον πίνακα 
κατάταξης που προέκυψε από την κατ εφαρμογή του 
παρόντος νόμου τελευταία προκήρυξη της Δ.Ε.Η.. 

Οι ειδικότητες με τις οποίες θα προσληφθεί το υπόψη 
προσωπικό θα προσδιορισθούν με βάση τις υπηρεσιακές 
ανάγκες της επιχείρησης σε συνδυασμό με τα προσόντα 
των υποψηφίων, κατά την πρόσληψή τους. 

Μετά την εξάντληση των υπαγομένων στο εδάφιο β' 
της παραγράφου 2, οι προσλήψεις προσωπικού στο 
Νομό Κοζάνης θα γίνονται κατά τα οριζόμενα στην 

παράγραφο 2 μεταξύ των λοιπών περιπτώσεων των 
εδαφίων α, γ' και δ' της παραγράφου αυτής, στις οποίες 
επιμερίζεται αναλογικά το ποσοστό που αντιστοιχεί 
ατην περίπτωση του εδαφίου β' της ίδιας παραγράφου". 

2. Η παράγραφος 3, του άρθρου 28Α του ν. 2190/1994 
αναριθμείται σε 4 και τροποποιείται ως εξής: 

"4. Οι λεπτομέρειες και ο τρόπος εφαρμογής των 
προηγούμενων παραγράφων 2 και 3 ρυθμίζονται με 
κοινές υπουργικές αποφάσεις των Υπουργών Προεδρίας 
της Κυβέρνησης και Βιομηχανίας, Ενέργειας και Τε¬ 
χνολογίας". 

Άρθρο 14 

Ο Ο.Α.Ε.Δ. καταβάλλει τις οφειλώμενες λόγω καταγ¬ 
γελίας της σύμβασης εργασίας νόμιμες αποζημιώσεις 
στους μισθωτούς του ξενοδοχείου του Αίγιου Έλίκη", 
που διέκοψε τη λειτουργία του λόγω σεισμών. 

Για την καταβολή των πιο πάνω αποζημιώσεων οι 
μισθωτοί οφείλουν να υποβάλουν αίτηση στην αρμόδια 
Υπηρεσία του Ο.Α.Ε.Δ., εντός προθεσμίας δύο (2) μηνών 
από την ισχύ του παρόντος νόμου, αφού προσκομίσουν 
βεβαίωση της οικείας Επιθεώρησης Εργασίας για το 
ύψος της οφειλώμενης αποζημίωσης. 

Η δαπάνη για την καταβολή των αποζημιώσεων αυτών 
θα βαρύνει το "Λογαριασμό προστασίας εργαζομένων 
από την αφερεγγυότητα του εργοδότη", που θεσπίστηκε 
από το άρθρο 16 του ν. 1836/1989 (ΦΕΚ 79 Α). 

Άρθρο 15 

Οι διατάξεις της παρ. 7 του άρθρου 38 του ν. 2008/ 
1992 (ΦΕΚ 16 Α') εφαρμόζονται και για τους τεχνικούς 
και υγειονομικούς επιθεωρητές, που εργάζονται στο 
Υπουργείο Εργασίας και στις Επιθεωρήσεις Εργασίας 
και τα Κέντρα Πρόληψης Επαγγελματικού Κινδύνου της 
Νομαρχιακής Αυτοδιοίκησης και μετακινούνται για τη 
διενέργεια επιθεωρήσεων, ελέγχων, μετρήσεων διαφό¬ 
ρων παραγόντων στους χώρους εργασίας και τη διε- 
ρεύνηση των αιτίων των εργατικών ατυχημάτων. 

Άρθρο 16 

Στους επιλαχόντες δικαιούχους του Ο.Ε.Κ., που έχει 
ποραχωρηθεί κατοικία με οριστικό παραχωρητήριο και 
κατοικούν σ' αυτή επί τέσσερα (4) και πλέον συνεχή 
χρόνια, ως και στους επιλαχόντες που έχει παραχωρηθεί 
η χρήση κατοικίας με συμφωνητικό παραχώρησης και 
κατοικούν ο αυτή επί έξι (6) και πλέον χρόνια, αλλά 
στη συνέχεια με δικαστικές αποφάσεις δικαιώνονται οι 
αποκλεισθέντες από τον Ο.Ε.Κ. αρχικοί δικαιούχοι των 
κατοικιών αυτών, παραχωρείται άλλη κατοικία αναλόγου 
αξίας και εμβαδού με αυτήν που τους έχει παραχωρηθεί 

και η οποία βρίσκεται οε οικισμό του Ο.Ε Κ. στον ίδιο 
νομό. 

Σε περίπτωση που δεν υπάρχει ανάλογη κενή κατοικία 
ή διαμέρισμα, ο Ο Ε.Κ. είτε χορηγεί στο δικαιούχο άτοκο 
δάνειο για αγορά κατοικίας είτε αγοράζει και παραχωρεί 
στο δικαιούχο άλλη κατοικία ή διαμέρισμα με τους όρους 
του αρχικού οριστικού παραχωρητηρίου στην πρώτη 
περίπτωση και με όρους παραχωρητηρίου που ισχύουν 
κατά την παραχώρηση της κατοικίας στη δεύτερη πε¬ 
ρίπτωση. Τυχόν επιπλέον τίμημα για κατοικία σε οικισμό 
βαρύνει το δικαιούχο. Το επιπλέον τίμημα για την αγορά 
κατοικίας ή διαμερίσματος βαρύνει τον Ο.Ε.Κ.. 

Άρθρο 17 

Οι παρσγράφοι 4 και 5 του άρθρου 5 του α ν. 659/1945, 
όπως τροποποιήθηκαν και συμπληρώθηκαν από το άρθρο 
1 παρ. 3 του ν. 1346/1983, τροποποιούνται και συ¬ 
μπληρώνονται ως εξής: 

"Ειδικότερα για τους απασχολουμένους εποχιακά σε 
ξενοδοχειακές επιχειρήσεις της χώρας, ορίζεται ότι 
κατά τη λήξη της εποχιακής τους απασχόλησης με 
οποιονδήποτε τρόπο δικαιούνται αποδοχών αδείας δύο 
(2) ημερών κατά μήνα απασχόλησης, ανεξάρτητα από 
τυχόν οφειλώμενη σε αυτούς αποζημίωση για άλλο 
λόγο. Για απασχόληση μικρότερη από μήνα καταβάλλεται 
ανάλογο κλάσμα 

Ο χρόνος της ετήσιας άδειας δεν θα υπερβαίνει τον 
ένα (1) μήνα ετησίως. Ο χρόνος της άδειας αυτής είναι 
χρόνος εν ασφαλίσει, οι δε αποδοχές υπόκεινται στις 
νόμιμες υπέρ των ασφαλιστικών ταμείων κρατήσεις, 
αναγνωρίζονται δε ως ημέρες που διανύθηκαν σε κα¬ 
θεστώς απασχόλησης από τον Ο.Α.Ε.Δ.". 

Άρθρο 18 

Το με σχέση εξαρτημένης εργασίας αορίστου χρόνου 
προσωπικό του Οργανισμού Απασχόλησης Εργατικού 
Δυναμικού (Ο.Α.Ε.Δ.), που υπηρετεί κατά τη δημοσίευση 
του παρόντος νόμου και εργάζεται στον Οργανισμό 
προ του έτους 1992 ή έχει προσληφθεί με τις διατάξεις 
του άρθρου 20 του ν. 1682/1987 σε συνδυασμό με τις 
διατάξεις του Κεφαλαίου Δ' του ν. 993/1979, τις δια¬ 
τάξεις του εδαφίου α' της παρ. 6 του άρθρου 13 του 
ν. 1735/1987, του άρθρου 59 του ν. 1759/1988, τις 
διατάξεις του άρθρου 20 του ν. 1735/1987, του άρθρου 
56 του ν. 1943/1991 και του άρθρου 13 του ν. 2116/1993, 
μονιμοποιείται, εφόσον υποβάλει σχετικό αίτημα εντός 
μηνός από την έναρξη ισχύος του παρόντος και ε¬ 
ντάσσεται οε υπάρχουοες κενές ή ουνιστώμενες ορ¬ 
γανικές θέσεις, αντίστοιχων υφιστάμενων ή συνιστώ- 
μενων, σύμφωνα με τις διατάξεις του Ο.Α.Ε.Δ.. κλάδων. 

Αρθρο 19 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα. 12 Σεπτεμβρίου 1995 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

I. ΠΟΤΤΑΚΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΚΡΕΜΑΣΤΙΝΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΠΑΣ 

Κ. ΣΗΜΙΤΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤίίΝΙΟΥ 

ΕΡΓΑΣΙΑΣ 

I ΣΚΟΥΛΑΡΙΚΗΣ 

ΠΟΛΙΤΙΣΜΟΥ 

Α, ΜΙΚΡΟΥΤΣΙΚΟΣ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Φ. ΙΩΑΝΝΙΔΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 12 Σεπτεμβρίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΕΠΟΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΕΑΧ 


Καποδιστρϊου 34 
104 32 

22.3211 ΥΡΕΤ6Η 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Γι α τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 __ 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 
ί--- 

Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


| Κωδικ ός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





